Обавештење команданта Југоистока о споразумима са четницима од 21.11.1943.
Снимак овереног преписа оригинала (писаног на машини) у АРХИВУ ВОЈНОИСТОРИЈСКОГ ИНСТИТУТА, НАВ-Т-77, р. 883, с. 5631870—1.

Iц/АО, бр. 2171/43. стр. пов. II прилога

Препис 8 примерака 2. примерак

H. Qu., 21. 11. 1943.

Строго поверљиво

КОМАНДАНТ ЈУГОИСТОКА (К-да Гр. А. "Ф")

Iц/АО, бр. 2171/43. стр. пов.

1.) Као резултат преговора које дуже времена воде, у најужој сарадњи, специјални опуномоћеник Министарства спољних послова и командант Југоистока са вођама четничких одреда, склопљен је споразум који предвиђа оружано примирје ограничено на одређени простор и повремено заједничко вођење борбе против комунизма.

2.) Предуслов за овај споразум био је, а остаће и у случају склапања нових споразума, да четнички одреди:

а) прекину са борбеним и саботажним дејствима против немачког Вермахта, његових савезника који се са њим заједнички боре на свом земљишту и Муслимана,

б) приликом учествовања у заједничким борбама против комуниста, буду потчињени немачком командовању,

ц) прекину све везе са силама које се налазе у рату са Немачком и да изруче штабове за везу тих сила, који се на-лазе код њих,

д) учествују у заједничкој пропаганди против комунизма.

3.) Све официре треба обавестити о следећем:

а) Досадања забрана за сарадњу са четничким одредима и појединачмм бандама заснивала се на чврстој оријентацији највишег четничког вође Драже Михаиловића да безусловно води борбу против Немачке и њених савезника, чега се он до сада није одрекао.

б) Изјава појединих четничких вођа да желе водити борбу про-тив комунизма заједно са немачким Вермахтом, добила је нову димензију посматрана у светлу опште процене непријатеља и његових позиција на простору Југоистока и спознаје да покрет комунистичких банди, који доказано прима идејну и материјалну помоћ од СССР, представља главну опасност. Због тога се морало приступити преиспи-тивању четничких понуда.

ц) Од недавна лојална оријентација појединих четничких одреда не сме се уопштити, јер још и данас четничке банде изводе препаде и саботаже.

д) Јединицама се и надаље забрањује да ступају у преговоре са четничким одредима. Појаве самовоље могу само да сметају везама које су успостављене са стране највиших војних и политичких установа и да тиме изазову велике штете за опште командовање на простору Југоистока.

е) Локалне четничке вође, које се нуде да учествују у заједничкој борби, треба упућивати на најближе установе Абвера или Службе безбедности.

ф) Пропаганду против четничког покрета треба обуставити, њено поновно оживљавање зависиће од развоја новостворене ситуације.

пот. барон фон Вајкс генерал-фелдмаршал

Достављено:

Ф. д. Р. д. А.

генералштабни потпуковник

Немачки документи из Другог светског рата